চুয়াডাঙ্গা, বাংলাদেশনিউজ২৪x৭.কম  চুয়াডাঙ্গা-মেহেরপুর সড়কের হাতিকাটা মোড়ে দ্রুতগামী বাসের ধাক্কায়  আওলাদ হোসেন মণ্ডল (৬২) নামে এক বৃদ্ধ নিহত হয়েছে। বৃহস্পতিবার বেলা সাড়ে ১১ টার দিকে এ দূর্ঘটনা ঘটে।  প্রত্যক্ষদর্শী ও নিহতের পরিবারের সদস্যরা জানান, জেলার দামুড়হুদা উপজেলার কলাবাড়ি গ্রামের মৃত বক্স মন্ডলের ছেলে আওলাদ হোসেন মন্ডল ছোট মেয়ের বিয়ের দাওয়াত দিতে ইজিবাইক যোগে হাতিকাটা গ্রামে আসে। বেলা সাড়ে ১১টার দিকে রাস্তা পার হওয়ার সময় মেহেরপুর থেকে চুয়াডাঙ্গা অভিমুখে আসা দ্রুতগতির একটি যাত্রীবাহী বাস তাকে ধাক্কা দিলে গুরুতর আহত হয় তিনি। পরে তাকে চুয়াডাঙ্গা হাসপাতালে নিলে কতর্ব্যরত চিকিৎসক তাকে মৃত ঘোষণা করেন।  বাংলাদেশনিউজ২৪x৭.কম/প্রতিনিধি/এসএ.